Quercus rubra

Vos an lenga piemontèisa Për amprende a dovré 'l sistema dle parlà locaj ch'a varda sì. ?Rol rossa Classìfica sientìfica Regn: Plantae Division: Magnoliophyta Class: Magnoliopsida Órdin: Fagales Famija: Fagaceae Géner: Quercus Specie: Q. rubra Nòm binomial Quercus rubra L. La rol rossa: Quercus rubra Descrission La Quercus rubra (an piemontèis rol rossa) a l'é n'erbo a feuje drocante dla famija dle Fagaceae, aut 20-30 méter, con na copa larga e arionda. La scòrsa dij branch giovo a l'é seulia e grisa, peui a dventa brun rossastra e a dësfà an fasse. Le feuje a son gròsse, longhe 12-22 cm, con 7-11 lòb për banda, con la ponta a sela, e a ven-o ross viv an otonn (da sì ël nòm). Le fior mas-cc a son ëd gatin-e pendente, le fumele a son cite. Ij frut (j'agiand) a son cite, 2-3 cm, con na cùpola pian-a e larga, ch'a quata mach la base dl'agiand. A l'é n'erbo ch'a chërs an pressa. Distribussion A l'é nativa dël nòrd-est djë Stat Unì e dël sud-est dël Canadà. A viv ant ij bòsch mës-cià, an sle colin-e e ant le montagne. A l'é stàita antrodota an Euròpa dël sécol XVIII com erbo ornamental e për sò bòsch. An Piemont a l'é spantià ant ij parch e ij giardin, e a l'é naturalisasse an quàich bòsch. Notissie Ël bòsch a l'é dur e resistent, dovrà për fé 'd mobij, paviment e për la costrussion. Le feuje a servo da mangé për le bestie e j'agiand a son mangià da le bestie sarvaje. A l'é dovrà 'dcò com erbo ornamental për sò color otonal motobin viv. A l'é arzistent a la suitin-a e a l'inquinament, e a l'é considerà na specie anvadenta an chèich pais d'Euròpa përchè as ëspantia an pressa e a fà ombra a le rol autòctone. Arferiment bibliogràfich për chi a veul fé dj'arserche pì ancreuse Altri progetti Wikimedia Commons Wikispecies Wikimedia Commons a conten figure o àutri archivi su Quercus rubra Wikispecies a conten informassion su Quercus rubra Quercus rubra L. Aiuto per la lettura Ayuda para la lectura Help for Reading Rintré ant la Piòla Contaté j'Aministrator Lìber për Amprende Coression ortogràfica Tastadura piemontèisa Portaj e Proget Agiut pr'ij Contributor Travajòt sempi